IT E_PLOYEE1
ప్రతిభ కలిగిన ఉద్యోగులకోసం కార్పొరేట్ల నజరానా!
న్యూఢిల్లీ, ఫిబ్రవరి 26: ప్రతిభ కలిగిన ఉద్యోగులు, నిర్వహణ సామర్ధ్యం ఉన్న వారిని కంపెనీలు వీడిపోకుండా ఆయా భారీ కార్పొరేట్లు కాపాడుకుంటూ వస్తు న్నాయి. అమెరికా కేంద్రంగా పనిచేస్తున్న కెరీర్‌ వైబ్‌సైట్‌ గ్లాస్‌డోర్‌ సుమారు 20 కంపెనీలు తమ ఉద్యోగులకోసం విభిన్నతరహా ప్రయోజనాలు కల్పిం చేందుకు సిద్ధం అవుతున్నాయి. కేశఖండన, స్పాట్రీట్‌మెంట్‌, ఫిట్‌నెస్‌ప్రోగ్రాం, దంతవైద్య చికిత్సలు వంటివి కూడా అందించేందుకు సిద్ధపడుతున్నట్లు అంచనా. ప్రత్యేక ప్యాకేజిల కింద వీటికి అదనపు భత్యాలు, వేతనాలపెంపు ఎలాగూ ఉంటున్నాయి. వీటితోపాటు ప్రత్యేక భత్యాలను అందించేందుకు కంపెనీలు సూచనలు చేస్తున్నాయి.
ప్రస్తుతం 20 మెగా కంపెనీలు తమ స్థాయికి మించి న వేతన పరికరాలను అందిస్తున్నాయి. ఇక స్విస్‌ కేంద్రంగా పనిచేస్తున్న ఐకియా నాలుగునెలల పాటు సెలవులుఇస్తోంది. తాత్కాలికఉద్యోగులు, పూర్తికాలపు ఉద్యోగులు కనీసం ఒక సంవత్సరంపాటు పనిచేసిన వారికి ఈ వెసులుబాటు ఇస్తోంది. రీబక్‌ కంపెనీ ఉద్యోగులకు కంపెనీల్లోనే జిమ్‌ ఏర్పాట్లుచేసి వృత్తిపరంగా ఫిట్‌నెస్‌ను ప్రోత్సహిస్తోంది. బెయిన్‌ అండ్‌ కంపెనీ ఉద్యోగులకోసం సాలీనా రెండురోజులపాటు గ్లోబల్‌ బెయిన్‌ వరల్డ్‌కప్‌ సాక్కర్‌పోటీలు నిర్వహిస్తోంది. గోల్డ్‌మాన్‌ శాక్స్‌,ఫేస్‌బుక్‌ వంటి కంపెనీలు ఉద్యోగులకు ఉచిత ఇల్లు, హెల్త్‌కేర్‌ సౌకర్యాలు అందిస్తున్నాయి. నెలకు ఏడు వేలకుపైగా ఇంటర్న్‌లు సంపాదిస్తున్నారు. కుక్కలు, పిల్లులకు కూడా ఆరోగ్య బీమాను స్క్రిప్స్‌ హెల్త్‌ అందిస్తోంది.స్టార్‌బక్స్‌ కంపెనీ అయితే ఉద్యోగులకు ట్యూషన్‌ఫీజులు రీయింబర్స్‌ చేస్తోంది. అమెరికన్‌ ఎక్స్‌ప్రెస్‌ ఐదునెలలపాటు పూర్తి భత్యంతోకూడిన శెలవు అందిస్తోంది. తల్లితండ్రులిద్దరికీ ఈ సౌకర్యం ఉంది. వైద్యసెలవులు కింద జన్మనిచ్చిన తల్లులు ఆరునుంచి ఎనిమిదివారాలు మరో లబ్ధిపొందుతున్నారు. డెల్లాయిట్‌ సంస్త మూడునుంచి ఆరునెలలపాటు ప్రత్యేక ప్యాకేజి అందిస్తోంది. 40శాతం వేతనంతో వృత్తిపరమై న కెరీర్‌ వృద్ధికి వెళ్లవచ్చు. గ్యాప్‌ ఇంక్‌ కార్పొ రేట్‌ ఉద్యోగులకు అన్నీ ఉచితంగానే అందిస్తుం ది. మైక్రోసాప్ట్‌పరంగాచూస్తే సాలీనా 800 డాలర్లు స్టేఫిట్‌కు రీయింబర్స్‌మెంట్‌ కింద అందిస్తుంది. స్విస్‌రే బీమా కంపెనీ తమపని వేళలను సరళీకృతంచేసింది.
అమెజాన్‌ సంస్థ అయితే కొత్తగా వచ్చిన తల్లితండ్రులకు లీవ్‌ షేర్‌, రాంప్‌బ్యాక్‌ వంటి సౌకర్యాలు అందిస్తున్నది. ఇదే విధంగా టింబర్‌ ల్యాండ్‌ 40 గంటలపాటు వేతనంతో కూడిన ఆఫ్‌ ఇస్తున్నది. జెనెన్‌టెక్‌ కంపె నీ అయితే కార్‌ వాషింగ్‌, కేశఖండన, చైల్డ్‌కేర్‌సెంటర్‌, మొబైల్‌ స్పా, డెంటిస్ట్‌ సౌకర్యాలు కూడా అందిస్తోంది. సౌత్‌వెస్ట్‌ సంస్థ అయితే ఉద్యోగులకు వారిపై ఆధారపడిన వారికి ప్రత్యేక వసతి సదుపాయాలు, సలహాలు అందిస్తున్నది.